જીવનમાં કંઈ પણ અઘટિત બને, પણ એનાથી સહેજ પણ ડરવું નહીં. તમારે જે કામ કરવાનું હોય એ કરતા રહેવાનું, કારણ કે આગળ શું થવાનું છે એના વિશે તમે કંઈ જાણતા નથી. જ્યારે મારી સર્જરી થવાની હતી ત્યારે હું ઑપરેશન ટેબલ પર પણ ગીતો ગાતો હતો. મેં નર્સને પણ મારી સાથે ગાતી કરી હતી, કારણ કે હું કોઈ જ જાતનો ડર મનમાં નહોતો રાખવા માગતો. આ પરિસ્થિતિમાં હું એ શીખ્યો છું કે જે પરિસ્થિતિ તમારા કાબૂમાં ન હોય એ પરિસ્થિતિ માટે સહેજ પણ સ્ટ્રેસ અનુભવવું નહીં. મારી અગાઉની જિંદગીમાં મને અનેક પ્રકારના ડર સતાવતા હતા, પણ હવે હું જિંદગી સમજી શક્યો છું. મને મારી જાત માટે હવે વીઆઇપી શબ્દ નહીં, પણ વીવીઆઇપી શબ્દ વાપરવો ગમશે. મને એવી વાતોનો ભય હતો કે જેનો કોઈ અર્થ નહોતો, પણ હવે મને સમજાયું છે કે ડરની લાગણીની ઉત્કંઠા હોવી જોઈએ. જો તમે વધુ ડરની અપેક્ષા રાખશો તો એ તમારાથી દૂર ભાગશે. તમે કુદરતના નિયમથી ભાગીને કંઈ જીતી નથી શકવાના. આગળ વધવાનો અર્થ એક જ છે કે તમે તમારી આજુબાજુની તમામ વાતો સ્વીકારી લો. મારું માનવું છે કે કિસ્મત એક મોજું છે. નક્કી તમારે કરવાનું છે કે એ મોજા પર સવારી કરવી કે પછી એ મોજાને તમારા પર સવાર થવા દેવું.